На основу члана 70. Статута Општине Владичин Хан „Службени гласник Града Врања“, број 4/2019), члана 30. Одлуке о Општинском већу Општине Владичин Хан („Службени гласник Пчињског округа“, број 23/08), и члана 51. Пословника Општинског већа Општине Владичин Хан („Службени гласник Града Врања“, број 40/13) и на основу члана 11. Правилника о начину и поступку остваривања права на доделу средстава из буџета Општине Владичин Хан за програме и пројекте од јавног интереса које реализују удружења („Службени гласник Града Врања“, број 20/2018), разматрајући предлог Комисије за избор пројекта/програма у култури који се финансирају или суфинасирају средствима буџета општине Владичин Хан за 2019. годину по расписаном јавном позиву за избор пројекта /програма у култури који се финансирају или суфинасирају средствима буџета Општине Владичин Хан за 2019. годину од 31.01.2019. године, Општинско веће Општине Владичин Хан на седници одржаној дана 05.04.2019. године, донело је:

**ОДЛУКУ**

**О ДОДЕЛИ СРЕДСТАВА** **ЗА**

**ИЗБОР ПРОЈЕКАТА/ПРОГРАМА У КУЛТУРИ КОЈИ СЕ ФИНАНСИРАЈУ ИЛИ СУФИНАСИРАЈУ СРЕДСТВИМА ИЗ БУЏЕТА ОПШТИНЕ ВЛАДИЧИН ХАН**

**ЗА 2019. ГОДИНУ**

**1.** Овом Одлуком утврђује се расподела средстава опредељених Одлуком о буџета општине Владичин Хан за 2019. Годину (Службени гласник Града Врања број36/2018), и то програмска класификација 1201 – Програм 13: Развој културе и информисања, пројекат – 1201-0003: Унапређење система очувања и представљања културно историјског наслеђа, функција 820: Услуге културе, позиција 126, економска класификација 481: Дотације невладиним организацијама.

**2.** Додељују се средства подносиоцима пројекта, и то:

|  |  |  |  |  |
| --- | --- | --- | --- | --- |
|  | **Подносилац пријаве** | **Назив пројеката** | **Укупан број бодова** | **Износ**  **додељених средстава** |
| **1.** | Удружење „Матерња мелодија“  Владичин Хан | Неговање културног наслеђа | 94 | 900.000,00 |
| **2.** | Савез удружења Бораца Народно ослободилачких ратова општине Владичин Хан | Неговање традиција ослободилачких ратова Србије и општине Владичин Хан | 79 | 300.000,00 |
| **3.** | Културно уметничко друштво „Бранислав Нушић“Владичин Хан | Очување и презентација традицијске културе, народних обичаја, песме и игре из свих крајева Србије | 72 | 900.000,00 |
| **4.** | Бранислав Марковић  Владичин Хан | Књига ROKI FOR REVER  Савремене монокомедије у врањском говору | 63 | 100.000,00 |

**3.** Не додељују се средства подносиоцима следећих пројеката:

|  |  |  |  |
| --- | --- | --- | --- |
| **Р.**  **бр.** | **Подносилац пријаве** | **Назив пројеката** | **Укупан број бодова** |
| **1.** | Друштво за просвету, науку, културу и социјална питања „РОМ“ Владичин Хан | 8. април Промоција Ромске културе | 0 |
| **2.** | Друштво за просвету, науку, културу и социјална питања „РОМ“ Владичин Хан | Дани Ромског женског стваралаштва | 0 |

**4.** Носилац одобреног пројекта обавезан је да у року од осам дана од дана пријема ове Одлуке, достави усклађен финансијски план пројекта са одобреним средствима Општинском већу Општине Владичин Хан у два примерка, достави изјаву да средства за реализацију одобреног програма нису на други начин већ обезбеђена као и изјаву о непостојању сукуба интереса и интерни акт о антикорупцијској политици.

Након достављања усклађеног финансијског плана са одобреним средствима и изјавама из става 1. овог члана закључиће се уговор о финансирању .

**5.** Корисник одобрених средстава дужан је да у року од 15 дана по завршетку програма односно пројекта за који су додељена буџетска средства, а најкасније до краја текуће године, поднесе извештај о реализацији тих културних програма и пројеката и достави доказе о наменском коришћењу финансијских средстава Одељењу за финансије и привреду Општинске управе Општине Владичин Хан и Комисији за избор пројеката у култури који се финансирају или суфинансирају средсвима буџета Општине Владичин Хан.

**6.**  Одлука ступа на снагу даном доношења и исту објавити на огласној табли Општинској управи Општине Владичин Хан и интернет страници.

**7.** Одлуку доставити: Подносиоцима пројеката, председнику Комисији, Одељењу за финансије и привреду Општине Владичин Хан и архиви.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06- 51/3/19-III**

**За тачност отправка**

**Соња Младеновић**

**П Р Е Д С Е Д Н И К,**

**Горан Младеновић**,